section_heading: Doseljavanje
paragraph_text: U XVI. stoljeću u Austriju bježeći od Turaka dolazi prvi veliki doseljenički val Hrvata. Hrvati pristigli iz Bosne, Like i Slavonije naseljavaju granično područje između Austrije, Mađarske i Slovačke koje danas čini širi prostor austrijske savezna pokrajine Gradišće. Šezdesetih i sedamdesetih godina XX. stoljeća u Austriju dolazi drugi val hrvatskih useljenika, a početkom Domovinskog rata i treći najmasovniji val kojeg velikom većinom čine Hrvati iz Bosne i Hercegovine.